**জয়ন্ত যাদব** (হিন্দি: जयंत यादव; জন্ম: ২২ জানুয়ারি, ১৯৯০) দিল্লি এলাকায় জন্মগ্রহণকারী ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ভারতের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর ভারতীয় ক্রিকেটে হরিয়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি।

প্রথম-শ্রেণীর ক্রিকেট
---------------------

২০১১ সাল থেকে জয়ন্ত যাদবের প্রথম-শ্রেণীর খেলোয়াড়ী জীবন চলমান রয়েছে। হরিয়ানা থেকে আগত অফ-স্পিনার জয়ন্ত যাদব নিচেরসারিতে কার্যকর ব্যাটিংয়ে সক্ষমতা দেখিয়েছেন।

২০১১ সালে ২১ বছর বয়সে প্রথম-শ্রেণীর ক্রিকেটে অভিষেক ঘটে তার। ঐ খেলায় ছয় উইকেট নিয়ে গুজরাতের বিপক্ষে দলকে বড় ধরনের জয়ে সহায়তা করেন। কিন্তু, ঐ মৌসুমে রঞ্জী ট্রফির অপর দুই খেলায় তিনি মাত্র এক উইকেট পেয়েছিলেন। এক বছর পর তার ব্যাটিংয়ের প্রভূতঃ উত্তরণ লক্ষ্য করা যায়। ২১১ রান তুলেন তিনি। তন্মধ্যে, কর্ণাটকের বিপক্ষে ২১১ রান সংগ্রহ করেছিলেন। এ পর্যায়ে অমিত মিশ্রের সাথে অষ্টম উইকেট জুটিতে ৩৯২ রানের রেকর্ডসংখ্যক সংগ্রহ গড়েন।

আহমেদাবাদে সফররত ইংরেজ একাদশের বিপক্ষে নিজস্ব পঞ্চম প্রথম-শ্রেণীর খেলায় অংশ নেন। প্রথম ইনিংসে অ্যালাস্টেয়ার কুকের উইকেটসহ চার উইকেট পান। ২০১৪-১৫ মৌসুমে রঞ্জী ট্রফিতে সেরা সময় অতিবাহিত করেন। ৩৩ উইকেট নিয়ে হরিয়ানার বোলাদের মধ্যে শীর্ষে অবস্থান করেন। রাজকোটে সৌরাষ্ট্রের বিপক্ষে ছয় উইকেট নিয়ে মৌসুম শুরু করেন। ঐ খেলায় তিনি তেরো উইকেট পেয়েছিলেন। তার এ সুন্দর ক্রীড়াশৈলী প্রদর্শনের স্বীকৃতিস্বরূপ ভারত এ দলের সদস্যরূপে অন্তর্ভুক্ত হন। নিজ দেশে দক্ষিণ আফ্রিকা ও বাংলাদেশ এ দলের মুখোমুখি হন তিনি।

২০১৫ সালের খেলোয়াড়দের নিলামে দিল্লি ডেয়ারডেভিলসের পক্ষে খেলার জন্যে চুক্তিবদ্ধ হন। তবে, আইপিএলে নিজের প্রথম মৌসুমে তিনি মাত্র তিনটি খেলায় অংশ নিতে পেরেছিলেন। তবে, তিনি মাত্র ৪.১৪ গড়ে ওভারে রান খরচ করেছিলেন। ২০১৬ সালের আইপিএলে সামগ্রীকভাবে তার ইকোনোমি রেট ছিল ৫.৬২।

২০১৫-১৬ মৌসুমের রঞ্জী ট্রফিতে নিজস্ব দ্বিতীয় শতরানের ইনিংস খেলেন। এ পর্যায়ে চার নম্বরে ব্যাটিংয়ে নেমে হরিয়ানার নতুন দলীয় সঙ্গী বীরেন্দ্র শেওয়াগের সাথে জুটি গড়েন। একই খেলায় কর্ণাটকের দ্বিতীয় ইনিংস থেকে ছয় উইকেট পান। ইরানি কাপে বাদ-বাকী ভারত দলের সদস্য থেকে মুম্বইয়ের বিপক্ষে আট উইকেট নিয়ে ঐ মৌসুম শেষ করেন। ৪৮০ রানের জয়ের লক্ষ্যমাত্রা অর্জনে তিনি ১৯ রানে অপরাজিত ছিলেন।

আগস্ট, ২০১৯ সালে দিলীপ ট্রফি প্রতিযোগিতায় ইন্ডিয়া গ্রীন টিমের সদস্যরূপে তাকে অন্তর্ভুক্ত করা হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন জয়ন্ত যাদব। ১৭ নভেম্বর, ২০১৬ তারিখে বিশাখাপত্তনমে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ ফেব্রুয়ারি, ২০১৭ তারিখে পুনেতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। এছাড়াও, ২৯ অক্টোবর, ২০১৬ তারিখে বিশাখাপত্তনমে সফরকারী নিউজিল্যান্ড দলের বিপক্ষে একমাত্র একদিনের আন্তর্জাতিকে অভিষেক ঘটে তার।

সেপ্টেম্বর, ২০১৬ সফরকারী নিউজিল্যান্ড দলের বিপক্ষে টেস্ট সিরিজ খেলার জন্যে তাকে ভারত দলের সদস্য করা হয়। সফরকারী দলের বিপক্ষে ভিজাগে ড. ওয়াই.এস. রাজশেখর রেড্ডি এসিএ-ভিডিসিএ ক্রিকেট স্টেডিয়ামে ভারতের পক্ষে খেলেন। ২৯ অক্টোবর, ২০১৬ তারিখে বিশাখাপত্তনমে অনুষ্ঠিত সিরিজের পঞ্চম ওডিআইয়ে কোরে অ্যান্ডারসনকে বিদেয় করে নিজের প্রথম ওডিআই উইকেট লাভ করেন। খেলা শুরুর পূর্বে বীরেন্দ্র শেওয়াগের কাছ তিনি ওডিআই ক্যাপ লাভ করেন।

টেস্ট অভিষেক
------------

তিন সপ্তাহ পর ২০১৬-১৭ মৌসুমে ভারত সফররত ইংল্যান্ড দলের বিপক্ষে একই মাঠে তার টেস্ট অভিষেক পর্ব সম্পন্ন হয়। সিরিজের দ্বিতীয় টেস্টের প্রথম ইনিংসে ডিআরএস পদ্ধতি ব্যবহারের মাধ্যমে মঈন আলীকে ১ রানে বিদেয় করে নিজস্ব প্রথম উইকেট পান। ভারতের ২৮৬তম টেস্ট খেলোয়াড়ের মর্যাদা লাভ করেছেন জয়ন্ত যাদব। ভারতের পক্ষে টেস্ট অভিষেকের পূর্বে ৪২টি প্রথম-শ্রেণীর খেলায় অংশ নিয়ে ১১৭টি উইকেট পেয়েছিলেন তিনি।

দলে মূলতঃ বোলার হিসেবে খেললেও কার্যকর ব্যাটিংয়ের মাধ্যমে নিজেকে উপস্থাপনায় সচেষ্ট রয়েছেন তিনি। প্রথম তিন টেস্টে একটি শতরান ও একটি অর্ধ-শতরানের ইনিংস খেলে ব্যাটিং গড়কে ৭৩-এর অধিক নিয়ে যান। ভারতের পক্ষে প্রথম ব্যাটসম্যান হিসেবে নয় নম্বরে ব্যাটিংয়ে নেমে শতরান করার গৌরব অর্জন করেন। এ পর্যায়ে অষ্টম উইকেট জুটিতে বিরাট কোহলি’র সাথে ২৪১ রান করেন। বৈশ্বিকভাবে এ সংগ্রহটি দ্বিতীয় স্থানে অবস্থান করছে।

ডিসেম্বর, ২০১৮ সালে এসিসি এমার্জিং টিমস এশিয়া কাপে ভারতের অধিনায়ক হিসেবে তাকে মনোনীত করা হয়।

ব্যক্তিগত জীবন
--------------

অক্টোবর, ২০১৬ সালে বিসিসিআইয়ের কোষাধ্যক্ষ অনিরুদ্ধ চৌধুরী জয়ন্ত যাদবের দ্বিতীয় মাতা জ্যোতি যাদবের ভূমিকার কথা জানান। তার প্রকৃত মাতা লক্ষ্মী ১৮ বছর পূর্বে বিমান দূর্ঘটনায় মৃত্যুবরণ করেছিলেন। এরপর থেকে নিজ সন্তানের সাথে তাকে বড় করেন ও শীর্ষ ক্রিকেটার হবার লক্ষ্য যথাসম্ভাব সহায়তার হাত প্রশস্ত করেছেন।

তার কাকা যোগেন্দ্র যাদবY খ্যাতিমান রাজনীতিবিদ ও জনমতসমীক্ষক।

তথ্যসূত্র
---------

1. ↑  "Shubman Gill, Priyank Panchal and Faiz Fazal to lead Duleep Trophy sides"। *ESPN Cricinfo*। সংগ্রহের তারিখ ৬ আগস্ট ২০১৯।
2. ↑  "Duleep Trophy 2019: Shubman Gill, Faiz Fazal and Priyank Panchal to lead as Indian domestic cricket season opens"। *Cricket Country*। সংগ্রহের তারিখ ৬ আগস্ট ২০১৯।
3. ↑  "Gambhir back in Test squad after two years"। *ESPN Cricinfo*। ২৭ সেপ্টেম্বর ২০১৬। সংগ্রহের তারিখ ২৭ সেপ্টেম্বর ২০১৬।
4. ↑  "New Zealand tour of India, 5th ODI: India v New Zealand at Visakhapatnam, Oct 29, 2016"। *ESPN Cricinfo*। সংগ্রহের তারিখ ২৯ অক্টোবর ২০১৬।
5. 1 2  Web Desk, Express (নভেম্বর ১৮, ২০১৬)। "Jayant Yadav, uses DRS, picks up first Test wicket"। সংগ্রহের তারিখ ডিসেম্বর ৯, ২০১৬।
6. ↑  "England tour of India, 2nd Test: India v England at Visakhapatnam, Nov 17–21, 2016"। সংগ্রহের তারিখ ২০ নভেম্বর ২০১৬।
7. 1 2  IANS (নভেম্বর ১৯, ২০১৬)। "India vs England, 2nd Test: Owe my maiden Test wicket to Wriddhiman Saha, says Jayant Yadav"। । Indian Express। সংগ্রহের তারিখ ডিসেম্বর ৯, ২০১৬।  `|ওয়েবসাইট=` এ বহিঃসংযোগ দেয়া (সাহায্য)
8. ↑  "India Under-23s Squad"। *ESPN Cricinfo*। সংগ্রহের তারিখ ৩ ডিসেম্বর ২০১৮।
9. ↑  "Why debutant Jayant Yadav would have wanted two names on his Indian jersey"। *Sportskeeda*। ২৯ অক্টোবর ২০১৬। সংগ্রহের তারিখ ২৯ অক্টোবর ২০১৬।
10. ↑  Yogendra Yadav Heaps Praise on Nephew Jayant Yadav

আরও দেখুন
---------

* নমন ওঝা
* কানবর রাই সিং
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জয়ন্ত যাদব উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জয়ন্ত যাদব  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
গুজরাত টাইটান্স  – বর্তমান দল |
| --- |
| 
* ৩৩ এইচ. পাণ্ড্য (অধিঃ)
* ১ সাই কিশোর
* ৪ নালকান্দে
* ৬ সাহা (†)
* ৭ গিল
* ৮ জোসেফ
* ৯ তেবাতিয়া
* ১০ মিলার
* ১১ শামি
* ১২ সাঙ্গওয়ান
* ১৩ ওয়েড (†)
* ১৪ ভারত (†)
* ১৫ নূর
* ১৮ মনোহর
* ১৯ রশীদ
* ২২ যাদব
* ২৩ সাই
* ২৭ মোহিত
* ৫৯ শঙ্কর
* ৮২ লিটল
* ৯১ শানাকা
* ১৩৩ দয়াল
* উইলিয়ামসন
* প্যাটেল (†)
* মাভি
* ও. স্মিথ

* প্রধান কোচ: নেহরা
* ব্যাটিং কোচ ও মেন্টর: গ্যারি কার্স্টেন
* সহকারী কোচ: নরেন্দ্র নেগি
* সহকারী কোচ: মিঠুন মানহাস
* স্পিন বোলিং কোচ: আশীষ কাপুর

 |